‘โจรแฟลชม็อบ’ ระบาดหนักช่วงเทศกาลช้อปปิ้งปลายปีในสหรัฐฯ
บรรดาห้างร้านในอเมริกา ต่างตั้งการ์ดสูงเพื่อรับมือกับ ‘โจรแฟลชม็อบ’ ขบวนการอาชญากรรมค้าปลีกรูปแบบใหม่ที่บุกทำลายร้านค้าและขโมยสินค้าไปขายบนโลกออนไลน์อีกทอดหนึ่ง และเป็นสถานการณ์ที่เกิดขึ้นในหลายเมืองใหญ่ทั่วอเมริกาตอนนี้
ความเปลี่ยนแปลงที่เกิดขึ้น มีต้นเหตุมาจากการระบาดของโจรแฟลชม็อบ ขบวนการอาชญากรรมค้าปลีกรูปแบบใหม่ที่บุกทำลายร้านค้าและขโมยสินค้าไปขายบนโลกออนไลน์อีกทอดหนึ่ง ซึ่งเกิดขึ้นในย่านช้อปปิ้งในนครซานฟรานซิสโก ที่คนร้ายกว่า 80 คนรวมตัวกันบุกทำลายร้านค้าและขโมยสินค้าแบรนด์เนมเป็นจำนวนมากในคราวเดียว และมีเหตุการณ์คล้ายๆกันนี้ในนครชิคาโก และนครลอสแอนเจลิส ด้วยเช่นกัน ด้านวิลเลียม สก็อตต์ ผู้บัญชาการตำรวจนครซานฟรานซิสโก เปิดเผยกับสื่อเอบีซีเกี่ยวกับคดีโจรแฟลชม็อบในยูเนียน สแควร์ ว่า กลุ่มคนร้ายจอดรถหน้าห้างร้าน และทุบกระจกร้าน เพื่อเข้าไปกวาดสินค้าทุกอย่างเท่าที่หยิบฉวยมาได้ หลังเกิดเหตุโจรแฟลชม็อบบุกกวาดสินค้าหรูในย่านช้อปปิ้งที่นครซานฟรานซิสโก ทางผู้บัญชาการตำรวจนครซานฟรานซิสโก ได้เพิ่มกำลังตำรวจตรึงกำลังทั่วพื้นที่บริเวณยูเนียน สแควร์ เช่นเดียวกับห้างร้านที่เพิ่มเจ้าหน้าที่รักษาความปลอดภัยทั่วร้าน ขณะที่ได้แจ้งเตือนพนักงานไม่ให้เข้าขัดขวางคนร้ายหากมีการบุกปล้นเกิดขึ้น เพื่อความปลอดภัยของพนักงาน ซึ่งทำให้เกิดคำถามเรื่องความปลอดภัยของลูกค้าในร้านแทน เชลลี แคโรลล์ ลูกค้าของร้านขายเครื่องประดับทิฟฟานีส์ () กล่าวกับวีโอเอว่า เธอพอใจในการเพิ่มตำรวจในย่านช้อปปิ้ง แต่ในช่วง 2-3 ปีมานี้ที่ห้างร้านไม่ให้พนักงานเข้าไปขัดขวางการปล้น นั่นถือเป็นจุดเริ่มต้นของความวุ่นวายเหล่านี้ เพราะถ้าคุณอ่อนแอกับการก่ออาชญากรรม นี่คือสิ่งที่คุณจะได้รับ ตลอดช่วง 20 ปีที่ผ่านมา รัฐแคลิฟอร์เนีย เป็นหนึ่งใน 39 รัฐในอเมริกา ที่สั่งเพิ่มเพดานมูลค่าความเสียหายจากการโจรกรรม ที่จะเข้าข่ายมีความผิดอาญาในระดับต้องโทษจำคุก ซึ่งหลายฝ่ายมองว่า ความพยายามในการปฏิรูประบบยุติธรรมดังกล่าวอาจกระตุ้นให้มีการโจรกรรมในร้านค้ามากขึ้นอีก อย่างไรก็ตาม การศึกษาเมื่อปี ค.ศ. 2017 โดย Pew Charitable Trust ชี้ว่า มูลค่าความเสียหายจากการโจรกรรมที่ต่ำ ไม่ได้ทำให้การโจรกรรมเพิ่มขึ้นแต่อย่างใด รัฐแคลิฟอร์เนียและรัฐอื่นๆในอเมริกา จัดตั้งพันธมิตรผู้ค้าปลีก ผู้บังคับใช้กฎหมาย และหน่วยงานภาครัฐ เพื่อจัดการกับปัญหาขบวนการอาชญากรรมค้าปลีกที่เพิ่มขึ้นทั่วประเทศ แต่ในแง่ของผู้บริโภค ก็มีบทบาทสำคัญในการจัดการเรื่องนี้ ในช่วงเวลาที่จับจ่ายซื้อของออนไลน์ มิเชลลิน กล่าวว่า เราจำเป็นต้องให้ความรู้กับผู้บริโภคว่า เมื่อไหร่ที่เห็นสินค้าราคาดีจนรู้สึกว่า ไม่เคยพบเคยเห็นกระเป๋าแบรนด์เนมราคาถูกเช่นนี้มาก่อน ให้เชื่อว่ามีโอกาสสูงที่จะเป็นสินค้าขโมยมาอย่างแน่นอน